Швэрынская ратуша

Швэры́нская ратуша (па-нямецку: Schweriner Rathaus) — ратуша ў горадзе Швэрыне, Нямеччына. Будынак, разьмешчаны на Рыначным пляцы ў Старым Швэрыне, вядомы з 1338 году. Мяркуецца, што першапачаткова гэта была гатычная пабудова з востраканцовым шпілем. Аднак, ратуша разам з суседнімі пабудовамі моцна была пашкоджана пажарамі 1531 і 1558 гадоў. У выніку, у 1567—1575 гадах новы будынак быў збудаваны ў стылі рэнэсанс. Сучасны выгляд фасад ратушы прыняў у XIX стагодзьдзі па праекце Георга Адольфа Дэмлера. З 1998 году Гарадзкая рада і мэрыя пераехалі ў новы будынак. У 2000—2001 гадах быў праведзены капітальны рамонт інтэр’еру. Сёньня будынак зьяўляецца офісам кампаніі Stadtmarketing Gesellschaft Schwerin GmbH. Крыніцы Вонкавыя спасылкі Швэрынская ратуша — сховішча мультымэдыйных матэрыялаў